Обид Назариён

Обид Назариён (Назариён Обид Одилзода; пештар Назаров Обид Одилович; ) — ҳунарпешаи театру синамо, коргардони театр. Ҳунарпешаи шоистаи Тоҷикистон (2002).

 Зиндагинома 
Обид Назариён 27 июли соли 1964 дар шаҳри Хуҷанд дар оилаи ҳунарпешаҳои театр Одил Назаров таввалуд шудааст. Соли 1985 Донишкадаи давлатии санъати Тоҷикистон ба номи М. Турсунзодаро бо ихтисоси актёри драма ва кино хатм кардааст.

 Корнома 
Фаъолияти кориашро соли 1985 ба ҳайси ҳунарпешаи Театри драмаи мусиқии Ленинобод оғоз намуда, солҳои 1999—2004 дар вазифаҳои директори Театри давлатии мусиқӣ-мазҳакавии ба номи Камоли Хуҷандӣ, солҳои 2004—2005 сархормейстери Театри мусиқӣ-мазҳакавии ба номи Камоли Хуҷандӣ, солҳои 2005—2007 муаллими кафедраи маҳорати актёрӣ ва нутқи саҳнаи Донишкадаи давлатии санъати Тоҷикистон ба номи Мирзо Турсунзода, солҳои 2007—2014 сардори раёсати фарҳанги вилояти Суғд, солҳои 2014—2016 директори Кохи фарҳанг ба номи Абуабдуллоҳи Рӯдакии шаҳри Хуҷанд, солҳои 2016—2017 муовини Вазири фарҳанги Ҷумҳурии Тоҷикистон ва дар солҳои 2017—2019 сардори раёсати фарҳанги шаҳри Душанбе буд. 

Обид Назариён аз 5 феврали соли 2019 муовини якуми вазири фарҳанги Ҷумҳурии Тоҷикистон таъйин шудааст. 

 Театр 
Дар бисёр намоишномаҳои театрӣ амсоли «Баъди исёни арӯсон», «Компютери сеҳрнок», «Қоқалӣ ва Лӯндабек», «Корвони нур», «Панҷ зани Афандӣ», «Муъҷизаи Хӯҷаи Хизр», «Таронаи Маҳастӣ», «Шабҳои фироқ», «Достони Ҳофиз», «Камоли Хуҷандӣ», «Талоши зиндагӣ» нақшҳ бозидаастАрбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.. 

 Ҷоизаҳо 
Соли 2002 бо унвони фахрии Ҳунарпешаи шоистаи Тоҷикистон қадр шудааст.

 Эзоҳ 

Гурӯҳ:Ҳунарпешаи Театри давлатии мусиқӣ-мазҳакавии ба номи К. Хуҷандӣ
Гурӯҳ:Ҳунарпешагони шоистаи Тоҷикистон